Zmluva o praktickej výučbe

uzatvorená podľa ustanovenia § 51 zákona č. 40/1964 Zb. (Občiansky zákonník) a § 35 ods. 1 písm. c) zákona č.131/2002 Z.z. o vysokých školách a o zmene a doplnení niektorých zákonov v znení neskorších predpisov
Čl. I.

Zmluvné strany
.....................................................

Sídlo organizácie:
 

Štatutárny orgán (zastúpená):         

IČO: 


 

DIČ:
 

 

Bankové spojenie: 

(ďalej len „ zdravotnícke zariadenie“ alebo „poskytovateľ“) 

Univerzita Konštantína Filozofa v Nitre 

Sídlo organizácie:
 Trieda Andreja Hlinku 1, 949 74 Nitra 

Štatutárny orgán:   
prof. RNDr. Libor Vozár, CSc.

IČO: 


 00 157 716 

DIČ:
 

 2021246590

(ďalej len „UKF “) 
Čl. II.

Účel a predmet zmluvy

1.
 Zmluva o praktickej výučbe sa uzatvára za účelom zvýšenia odbornosti, upevňovania teoretických vedomostí a získavania praktických zručností študentov UKF v odbore Urgentná zdravotná starostlivosť a Ošetrovateľstvo.
2.
 Predmetom tejto zmluvy je upraviť vzájomné vzťahy a pôsobnosť účastníkov zmluvy s cieľom zabezpečiť zo strany poskytovateľa všetky personálne, organizačné  a materiálno – technické podmienky a predpoklady realizácie praktickej výučby študentov UKF.

Čl. III.

Termín, rozsah, miesto a obsah plnenia zmluvy

1. Praktická výučba študentov Fakulty sociálnych vied a zdravotníctva UKF (ďalej len „FSVaZ“) sa bude zabezpečovať v priebehu akademického roka 2020/2021 a 2021/2022,                          a to od nadobudnutia  účinnosti tejto zmluvy do 31.08.2022. Organizácia a rozsah praktickej výučby sa riadi študijným plánom študijného programu Urgentná zdravotná starostlivosť a Ošetrovateľstvo.
2.
 Miestom uskutočňovania odbornej praxe študentov je pracovisko zdravotníckeho zariadenia.
3.
 Študent pracuje pod dohľadom osoby zodpovednej za poskytnutie služby, zabezpečuje komplexnú ošetrovateľskú starostlivosť o pacientov. V časovom harmonograme sa prispôsobí organizácii práce u poskytovateľa praxe a zoznámi sa s dokumentáciou a evidenciou pacientov/klientov. Vypracuje  dokumentáciu predpísanú poskytovateľom praxe. 
4.
 Poskytovateľ je povinný viesť evidenciu počtu študentov a počtu absolvovaných hodín praxe, ktorú študenti absolvujú počas doby účinnosti tejto zmluvy. 
5. Predpokladaný počet študentohodín praxe na zmluvné obdobie je:

5.1. v rámci klinickej praxe 33 000 študentohodín (180 študentov),
5.2. v rámci súvislej odbornej praxe 9 600 študentohodín (120 študentov),
5.3. v rámci letnej praxe 3 510 študentohodín (13 študentov).
6. Počet študentov, ktorí absolvujú praktickú výučbu sa  môže zmeniť po vzájomnej dohode obidvoch strán v nadväznosti na kapacitné možnosti zdravotníckeho zariadenia vždy na začiatku semestra.
7.
 Poskytovateľ si v prípadoch hodných osobitného zreteľa vyhradzuje právo odmietnuť zaradenie študenta do konkrétnej formy činnosti poskytovateľa, najmä v prípade, ak by mohla prítomnosť študenta ohroziť poskytovanie neodkladnej zdravotnej starostlivosti, život alebo zdravie pacienta.
Čl. IV.

Zdravotná starostlivosť a podmienky realizácie odbornej praxe

1.
 Študenti UKF sa zúčastňujú na poskytovaní zdravotnej starostlivosti podľa zákona                 č.576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v  znení neskorších predpisov, Zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v súlade s vyhláškou 84/2016 Z.z., ktorou sa ustanovujú určujúce znaky jednotlivých druhov zdravotníckych zariadení a v súlade s vyhláškou č. 364/2005 Z.z. ktorou sa určuje rozsah ošetrovateľskej praxe poskytovanej sestrou samostatne a v spolupráci s lekárom v rozsahu nevyhnutnom pre odbornú prax v zmysle platných učebných osnov študijného programu pod vedením zamestnancov zdravotníckeho zariadenia.

2.
 Poskytovateľ  sa  zaväzuje:

a) 
zabezpečovať praktickú výučbu v požadovanom rozsahu prostredníctvom osoby, ktorej vzdelanie a prax zodpovedajú špecializácii požadovaného odboru,
b)
umožniť študentom a pedagógom FSVaZ vstup na výučbové pracovisko poskytovateľa, na ktorom bude realizovaná praktická výučba,

c)
zabezpečiť vyhovujúce priestory na prezliekanie študentov, miesto na uloženie osobných vecí a hygienické zariadenia, 
d)
prostredníctvom zodpovedných zamestnancov :


da)
 poučiť študentov o všeobecných zásadách bezpečnosti a ochrany zdravia pri práci a protipožiarnych opatreniach v súvislosti s praktickou výučbou,

db) 
zabezpečiť požadovaný spôsob odborného vedenia študentov počas odbornej praxe primerane jej cieľom a úlohám,

dc) oboznámiť študentov o ich povinnostiach, a to najmä o povinnosti dodržiavať všeobecne záväzné právne predpisy vzťahujúce sa na zdravotnícke zariadenie - a vnútorné predpisy zdravotníckeho zariadenia (pracovný poriadok, organizačný poriadok, prevádzkový poriadok a iné vnútorné predpisy poskytovateľa vzťahujúce sa na prax študentov,), o povinnosti zodpovedne a iniciatívne sa zapájať do plnenia odborných úloh, o zodpovednosti za škodu, ktorú spôsobia pri vykonávaní odbornej praxe alebo v priamej súvislosti s ňou. Za škodu (krádež), ktorá vznikne študentom pri výkone odbornej praxe zodpovedá zdravotnícke zariadenie,
 dd) oboznámiť študentov s povinnosťou riadne si plniť povinnosti vyplývajúce im zo zákona o cestnej premávke a iných predpisov upravujúcich prevádzku vozidla, pokým sa budú zdržiavať vo vozidle pri výkone odbornej praxe, najmä povinnosť byť vo vozidle pripútaný,

e)    dodržiavať mlčanlivosť o osobných údajoch študentov.  
3. 
FSVaZ  sa zaväzuje:

a)
 pripraviť praktickú výučbu po obsahovej  stránke,

b)
 poučiť študentov o povinnosti dodržiavať organizačný, pracovný, resp. prevádzkový poriadok  a pravidlá povinnej hygieny,
c)
 oboznámiť študentov o povinnosti zachovávať mlčanlivosť a písomne ich zaviazať k dodržiavaniu mlčanlivosti o skutočnostiach, o ktorých sa  dozvedeli v súvislosti s výkonom  odbornej praxe v súlade s príslušnými ustanoveniami zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len zákon o poskytovateľoch zdravotnej starostlivosti).
Čl. V.

Zodpovednosť za škodu

1.
 Táto zmluva upravuje postup, akým zmluvné strany riešia následky škody najmä:

a)
 v majetkovej sfére účastníkov podľa príslušných ustanovení zákona č. 40/1964 Zb. (Občiansky zákonník) v znení neskorších predpisov (ďalej len „Občiansky zákonník“),

b)
na veciach odložených zamestnancami účastníkov vrátane študentov (podľa ustanovenia § 193 zákona č. 311/2001 Z. z. Zákonníka práce),

c)
 na zdraví pacientov v súvislosti s poskytovaním zdravotnej starostlivosti (podľa zákona o poskytovateľoch zdravotnej starostlivosti, zákona o zdravotnej starostlivosti, podľa ustanovenia § 420 a nasl. Občianskeho zákonníka, najmä § 421a Občianskeho zákonníka). 
 2.
Pri úprave občianskoprávnej zodpovednosti vychádzajú účastníci dohody z predpokladu solidarity  (ustanovenie § 438 a nasl. Občianskeho zákonníka), ktorá je daná ich spoločnou účasťou v rámci poskytovania služieb zdravotnej starostlivosti pacientom  zdravotníckeho zariadenia podľa osobitných predpisov.

4.
Práva a povinnosti účastníkov dohody zo zodpovednosti za prípadné škody, ktoré nie sú upravené v tejto dohode, sa riadia príslušnými všeobecne záväznými právnymi predpismi Slovenskej republiky.
Čl. VI.
Financovanie
1.  Po zrealizovaní praktickej výučby a potvrdení absolvovania praxe v Záznamníku klinických cvičení študentov poukáže UKF zdravotníckemu zariadeniu finančné prostriedky účelovo určené na úhradu zvýšených nákladov v súvislosti so zabezpečovaním praktickej výučby študentov, a to do 30 dní od stanovenia sadzby dotácie na študentohodinu na príslušné obdobie a zúčtovania dotácie s Ministerstvom školstva, vedy, výskumu a športu SR (ďalej len „MŠVVaŠ“).

2.  Výška poskytnutých finančných prostriedkov bude vychádzať zo skutočného počtu študentov,  ktorí absolvovali povinnú praktickú výučbu, vynásobeného počtom hodín zrealizovanej praktickej výučby v zdravotníckom zariadení v príslušnom semestri a výškou dotácie na študentohodinu na príslušné obdobie, poukázanou MŠVVaŠ na účet UKF. 

3.  Finančné prostriedky získané v zmysle ustanovení tohto článku zdravotnícke zariadenie použije výlučne na krytie svojich zvýšených nákladov z dôvodu praktickej výučby študentov FSVaZ. 
Čl. VII.

Riešenie sporov

1. Zmluvné strany sa zaväzujú riešiť vzniknuté spory prednostne dohodou.
2.  V prípade, že zmluvné strany spor nevyriešia dohodou, na rozhodovanie sú príslušné súdy Slovenskej republiky a spor sa rozhoduje podľa slovenského právneho poriadku.
Čl.  VIII.

Záverečné ustanovenia

1. Zmluva nadobúda platnosť dňom jej  podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky.

2.
 Zmeny dohodnutých podmienok budú realizované vo forme písomných a číslovaných dodatkov podpísaných štatutárnymi orgánmi zmluvných strán.
3.
 Zmluva zaniká uplynutím času, na ktorý bola uzavretá. Pred uplynutím času, na ktorý bola uzavretá, dôjde k ukončeniu zmluvného vzťahu: 
a)   dohodou zmluvných strán

b) písomnou výpoveďou ktorejkoľvek zmluvnej strany aj bez uvedenia dôvodu  s dvojmesačnou výpovednou lehotou, ktorá začína plynúť prvým dňom mesiaca  nasledujúceho po doručení výpovede.

4.
 Zmluva sa vyhotovuje v troch rovnopisoch, z ktorých UKF obdrží dve a zdravotnícke zariadenie jedno vyhotovenie.

5.
 Zmluvné strany vyhlasujú, že si túto dohodu prečítali, jej obsahu porozumeli a tá predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto dohode zmluvné strany považujú za určité a zrozumiteľné, vyjadrené nie v tiesni a nie za nápadne nevýhodných podmienok. Zmluvné strany na znak svojho súhlasu s jej obsahom, túto dohodu podpísali.
6. Neoddeliteľnou súčasťou tejto zmluvy je príloha č. 1 „Ponuka poskytovateľa na spoluprácu v rámci typov praxe a počtu študentohodín“.


V Nitre, dňa ..................











                                             


V ............................, dňa ...............

Za poskytovateľa:

                                                       Za UKF:
...............................................




 


                                   ...........................................................                                                                                                  








   
        meno a funkcia                                                   

prof. RNDr.Libor Vozár, CSc.







       





                                                                                             rektor UKF 

Príloha č. 1  Zmluvy o praktickej výučbe: „Ponuka poskytovateľa na spoluprácu v rámci typov praxe a počtu študentohodín“

Verejný obstarávateľ: Univerzita Konštantína Filozofa v Nitre, Trieda A. Hlinku 1, 949 74 Nitra

Predmet zákazky: Praktická výučba v prevádzke  kardiologického pracoviska počas obdobia 2020 až 2022“

	Ponuka praxe
	Ponuka počtu študentohodín
	poznámka

	Klinická prax
	
	

	Súvislá odborná prax
	
	

	Letná prax 
	
	


V ............................... dňa .......................

Meno oprávnenej osoby uchádzača: 

..............................................................

Podpis oprávnenej osoby uchádzača: 
...............................................................

